rejauldu/bengali-wikipedia huggingface dataset:
পঞ্চকবি হলেন বাংলা সাহিত্যের পাঁচজন কবি যাঁরা কবিতা লেখার পাশাপাশি একই সাথে গীতিকার, সুরকার এবং গায়ক। তাঁরা হলেন: রবীন্দ্রনাথ ঠাকুর, কাজী নজরুল ইসলাম, দ্বিজেন্দ্রলাল রায়, রজনীকান্ত সেন ও  অতুলপ্রসাদ সেন।  গানের সংখ্যার দিক থেকে কাজী নজরুল ইসলাম হলেন প্রথম(৩০০০-এর বেশি গান তিনি রচনা করেছেন), রবীন্দ্রনাথ ঠাকুর হলেন দ্বিতীয়(২২৩২), দ্বিজেন্দ্রলাল রায় হলেন তৃৃৃতীয়(৫০০)দ্বিজেন্দ্রগীতি সমগ্র, সুধীর চক্রবর্তী সংকলিত ও সম্পাদিত, পশ্চিমবঙ্গ বাংলা আকাদেমি, কলকাতা, ২০০৮, পৃ. ৭, রজনীকান্ত সেন হলেন চতুর্থ(২৯০, তবে প্রকৃত সংখ্যা অজানা) ও অতুলপ্রসাদ সেন হলেন পঞ্চম(২০৮)গীতিগুঞ্জ, অষ্টম সংস্করণের ভূমিকা, সাধারণ ব্রাহ্মসমাজ, কলকাতা।   আরও দেখুন   রবীন্দ্রসঙ্গীত  নজরুলগীতি  দ্বিজেন্দ্রগীতি  কান্তগীতি  অতুলপ্রসাদী   তথ্যসূত্র   বিষয়শ্রেণী:বাংলা সঙ্গীত বিষয়শ্রেণী:পশ্চিমবঙ্গের সঙ্গীত বিষয়শ্রেণী:ভারতীয় সঙ্গীত বিষয়শ্রেণী:ভারতীয় সাহিত্য বিষয়শ্রেণী:বাংলা সাহিত্য বিষয়শ্রেণী:কলকাতার সংস্কৃতি বিষয়শ্রেণী:বাংলাদেশের সংস্কৃতি বিষয়শ্রেণী:রবীন্দ্রনাথ ঠাকুর বিষয়শ্রেণী:কাজী নজরুল ইসলাম
বিউটাইন একটি অসম্পৃক্ত হাইড্রোকার্বন। এর গাঠনিক সংকেতে কার্বন -কার্বন ত্রিবন্ধন বিদ্যমান। ত্রিবন্ধনের একটি সিগমা ও দুটি পাই বন্ধন। কার্বন কার্বন বন্ধনের দৈর্ঘ্য ০.১২১ ন্যানোমিটার এটি সাধারণ অবস্থায় গাস এর রাসায়নিক সংকেত C৪H৬। বিউটাইন অবস্থান সমানুতা প্রদর্শন করে। এটার আকৃতি সরল রৈখিক।  বিউটাইনের উৎস  প্রকৃতিতে বিউটাইনের উৎস হচ্ছে প্রাকৃতিক গ্যাস। প্রাকৃতিক গ্যাসের প্রধান উপাদান মিথেন। মিথেনকে ১৫০০ ডিগ্রি তাপমাত্রায় উত্তপ্ত করলে এসিটিলিন বা ইথাইন পাওয়া যায়। এসিটিলিনের সাথে উপজাত হিসেবে হাইড্রোজেন পাওয়া যায়।উচ্চ মাধ্যমিক রসায়ন, দ্বিতীয় পত্র। লেখকঃ ড. রবিউল ইসলাম, ড. গাজী মোঃ আহসানুল কবীর, D: মনিমুল হক।  ৬ষ্ঠ সংস্করণ, জুন ২০০৪ । প্রথম প্রকাশ মার্চ ১৯৯৯। এই ইথাইন থেকে বিউটাইন উৎপাদন করা সম্ভব।  চুনাপাথরকে ১০০০ ডিগ্রি তাপমাত্রায় উত্তপ্ত করলে ভেঙে ক্যালসিয়াম অক্সাইড উৎপন্ন হয়। একে কোক বা কয়লা (C) সহ উত্তপ্ত করলে ক্যালসিয়াম কার্বাইড (CaC2) উৎপন্ন হয়। ক্যালসিয়াম কার্বাইড সাধারণ তাপমাত্রায় পানিতে আদ্রবিশ্লেষিত হয়ে ইথাইন উৎপন্ন করে। উচ্চ মাধ্যমিক রসায়ন, দ্বিতীয় পত্র। ২২০ পৃষ্ঠা। লেখকঃ ড. রবিউল ইসলাম, ড. গাজী মোঃ আহসানুল কবীর, D: মনিমুল হক।  ৬ষ্ঠ সংস্করণ, জুন ২০০৪ । প্রথম প্রকাশ মার্চ ১৯৯৯। ইথাইন থেকে শৃংখল বিক্রিয়ায় উচ্চতর এলকাইন বিউটাইন তৈরী করা সম্ভব।  বিউটাইনের শিল্পোৎপাদন  বিউটাইল ডাই হ্যালাইড যেমন বিউটাইল ডাই ব্রোমাইডের সাথে এলকোহলিয় পটাশিয়াম হাইড্রোক্সাইড (KOH) মিশিয়ে উত্তপ্ত করলে প্রথমে *ন এবং পরে বিউটাইন উৎপন্ন হয়।   বিউটাইল টেট্রা হ্যালাইডকে জিংকসহ পাতন করলে বিউটাইন উৎপন্ন হয়।  বিউটাইনের ধর্ম বিউটাইন অনুর ত্রিবন্ধনযুক্ত কার্বন পরমাণুদ্বয় sp সংকরিত হয়। এই দুটো কার্বন পরমাণুর sp সংকর অরবিটাল পরস্পর অধিক্রমন দ্বারা কার্বন-কার্বন সিগমা বন্ধন গঠন করে। প্রতিটি কার্বনের উপর লম্বভাবে অবস্থিত দুটি করে p-অরবিটাল পার্শ্বিক অধিক্রমন করে দুটি কার্বন-কার্বন পাই বন্ধন (π) গঠন করে। এভাবে কার্বন পরমাণুদ্বয় একটি সিগমা ও দুটি পাই বন্ধন অর্থাৎ ত্রিবন্ধন দ্বারা যাউক্ত হয়ে বিউটাইন অণু সৃষ্টি করে।  ভৌত ধর্ম বিউটাইন গ্যাসীয় পদার্থ।  ব্রোমিনের লাল দ্রবন ধীরে ধীরে বর্ণহীন করে ফেলতে পারে। এর উপস্থিতিতে পটাশিয়াম পার ম্যাঙ্গানেট দ্রবণ বর্ণহীন হয়। এমোনিয়াকাল সিলভার নাইট্রেট দ্রবণের সাথে বিক্রিয়ায় সিলভার এলকানাইডের সাদা অধঃক্ষেপ পড়ে।  রাসায়নিক বিক্রিয়া বিউটানের রাসায়নিক বিক্রিয়া অসম্পৃক্ত হাইড্রোকার্বন বিউটিনের অনুরূপ। এরা ইলেক্ট্রনাকর্ষী যুত বিক্রিয়া দেয়। এই বিক্রিয়ার কারণ পাই বন্ধনের হালকাভাবে বিরাজিত পাই ইলেকট্রন। পাই বন্ধনের ইলেকট্রণ মেঘমালার সংস্পর্শে এসে ইলেকট্রন আকর্ষী বিকারক এসে সংযুক্ত হয়ে অন্তর্বর্তী কার্বোনিয়াম আয়ন গঠন করে যা পরবর্তীতে বিকারকের কেন্দ্রাকর্ষী অংশ দ্বারা প্রশমিত হয় এবং যুত যৌগ গঠন করে। বিউটিনের তুলনায় বিউটানের অসম্পৃক্ততা বেশি। কারণ বিউটিনে একটি পাই বন্ধন থাকে কিন্তু বিউটাইনে দুটি পাই বন্ধন থাকে। %ন বা বিউটিনের অম্লধর্ম নেই বললেই চলে কিন্ত বিউটাইন অম্লধর্মী।  এর কারণ বিউটাইন অনুর কার্বন পরমাণুর sp সংকরন  বিউটাইন পাঁচ ধরনের বিক্রিয়া প্রদর্শন করে।   যুত বিক্রিয়া  প্রতিস্থাপন বিক্রিয়া  জারণ বিক্রিয়া  ওজোনীকরণ বিক্রিয়া  পরিমারকরণ বিক্রিয়া  বিউটাইনের ব্যবহার বিউটাইনকে বিভিন্ন ধরনের পলিমার উৎপাদনে কাঁচামাল হিসেবে ব্যবহার করা হয়।  আরো পড়ুন  বিউটান্যাল  বিউটানোন  বিউটানল  বিউটিন  তথ্যসূত্র  বিষয়শ্রেণী:অ্যালকাইন
বিবরণ অনুপস্থিত: :File:  {{subst:#ifeq:|1|==:==}} প্রিয় আপলোডকারী:  আপনি :চিত্র: নামে যে মিডিয়া ফাইলটি আপলোড করেছেন সেই চিত্রের বিবরণের পৃষ্ঠার বিবরণ এবং/অথবা অন্যান্য তথ্য অনুপস্থিত। যদি সম্ভব হয়, দয়া করে এই তথ্য যোগ করুন। এটি অন্যান্য সম্পাদকদের ছবিটি আরও ভালোভাবে ব্যবহার করতে সাহায্য করবে এবং পাঠকদের জন্য এটি আরও তথ্যবহুল হবে।  যদি তথ্য প্রদান করা না হয়, ছবিটি অপসারণের জন্য প্রস্তাব করা হতে পারে; এই পরিস্থিতি কাম্য নয়, এবং বিস্তারিত তথ্য যোগ করে এটি সহজেই এড়ানো যায়।  যদি আপনার কোনও প্রশ্ন থাকে দয়া করে সাহায্য:চিত্রের বিবরণের পাতা দেখুন। ধন্যবাদ। ~~~~
থাম্ব|কল্কি অবতার কল্কি জয়ন্তী () হল কল্কির ভবিষ্যদ্বাণীকৃত জন্ম উদ্‌যাপন সংক্রান্ত হিন্দু উৎসব, যিনি কলিযুগের শেষের কাছাকাছি জন্ম নিতে চলেছেন পাপ নির্মূল করতে, অসুর কলিকে বধ করতে এবং ধর্মকে পুনরুদ্ধার করতে, সময়ের চক্রকে সত্যযুগে ঘুরিয়ে দেবেন। ঐতিহ্যগত হিন্দু পঞ্জিকা অনুযায়ী ভাদ্রপদ মাসের শুক্লপক্ষের দ্বাদশীতে কল্কির জন্ম অনুষ্ঠান পালন করা হয়, যখন গ্রেগরীয় বর্ষপঞ্জিতে এটি চন্দ্রকলার দ্বাদশ দিন।   তাৎপর্য  পুরাণে বলা হয়েছে যে কল্কি শম্ভল গ্রামে ব্রাহ্মণ পরিবারে জন্মগ্রহণ করবে, যার পিতামাতার নাম হবে বিষ্ণুযশা ও সুমতী। ঘটনাটি কলিযুগের শেষের কাছাকাছি শুরু হবে, যা বর্ণনা করা হয়েছে যে কল্কি যখন বড় হবেন এবং একজন প্রশিক্ষিত যোদ্ধা হবেন, তখন তিনি দেবদত্ত নামক ঐশ্বরিক শ্বেত ঘোড়ায় চড়ে যাবেন জ্বলন্ত তলোয়ার নিয়ে, সঙ্গে থাকবে কথা বলা তোতাপাখি। যিনি সবকিছু জানেন; অতীত, বর্তমান ও ভবিষ্যৎ। তারপরে তিনি মন্দ রাজ্য এবং কলির বিরুদ্ধে যুদ্ধ করতে সারা বিশ্বে যান, যিনি এমন এক রাক্ষস যার কাছে যোগীর ক্ষমতা রয়েছে প্রাণীদের নিয়ন্ত্রণ করতে এবং তাদের অধর্ম করাতে। এরপর তিনি ধর্ম পুনরুদ্ধার করেন এবং তার রাজ্যে এবং অবশেষে বৈকুণ্ঠে ফিরে যান।   তথ্যসূত্র   বিষয়শ্রেণী:ভারতের হিন্দু উৎসব বিষয়শ্রেণী:বিষ্ণু বিষয়শ্রেণী:আগস্ট উদ্‌যাপন
করিম বুদিয়াফ (, ; জন্ম: ১৬ সেপ্টেম্বর ১৯৯০) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারি ক্লাব আল দুহাইল এবং কাতার জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।  করিম ২০১৩ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ১০৭ ম্যাচে ৫টি গোল করেছেন।   প্রারম্ভিক জীবন  করিম বুদিয়াফ ১৯৯০ সালের ১৬ই সেপ্টেম্বর তারিখে ফ্রান্সের রুয়েই মালমেজোঁ জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  করিম নিজেদের দেশে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত কাতারের ২৬ সদস্যের চূড়ান্ত দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল কাতার  ২০১৩  ১  ০ ২০১৪  ৯  ০ ২০১৫  ১১  ৩ ২০১৬  ১২  ১ ২০১৭  ১৪  ০ ২০১৮  ১০  ০ ২০১৯  ১৮  ১ ২০২০  ৪  ০ ২০২১  ২২  ০ ২০২২  ৬  ০ সর্বমোট  ১০৭  ৫   তথ্যসূত্র    বহিঃসংযোগ            বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:কাতারি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:কাতারের আন্তর্জাতিক ফুটবলার বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:ফুটবল ক্লাব লরিয়াঁর খেলোয়াড় বিষয়শ্রেণী:নঁসি স্পোর্টস অ্যাসোসিয়েশনের খেলোয়াড় বিষয়শ্রেণী:আল দুহাইল স্পোর্টস ক্লাবের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:এএফসি এশিয়ান কাপ বিজয়ী খেলোয়াড় বিষয়শ্রেণী:২০২১ কনকাকাফ গোল্ড কাপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:আলজেরিয়ার আন্তর্জাতিক যুব ফুটবলার বিষয়শ্রেণী:কাতারের নাগরিকীকৃত নাগরিক বিষয়শ্রেণী:ফরাসি পুরুষ ফুটবলার
thumb|150px|একটি সরল নিম্নচাপ পারদ বাষ্পভিত্তিক কোয়ার্জ পরিবেষ্টিত গ্যাস ক্ষরণ বাতি, যা জীবাণুনাশক বাতি হিসেবে ব্যবহার করা হয়। গ্যাস ক্ষরণ বাতি বলতে এক ধরনের বাতিকে (কৃত্রিম উপায়ে আলো উৎপাদনকারী উৎস) বোঝায়, যেটি একটি আয়নীকৃত গ্যাস তথা প্লাজমার ভেতর দিয়ে একটি বৈদ্যুতিক ক্ষরণ প্রেরণ করে আলো উৎপাদন করে। সাধারণত এই বাতিগুলিতে একটি নিষ্ক্রিয় তথা অভিজাত গ্যাস (যেমন আর্গন, নিয়ন, ক্রিপ্টন ও জেনন) বা এগুলির একটি মিশ্রণ ব্যবহার করা হয়। কিছু কিছু বাতিতে অতিরিক্ত কিছু পদার্থ, যেমন পারদ, সোডিয়াম ও ধাতব হ্যালাইড (হ্যালোজেন লবণ) থাকে, যেগুলিকে বাষ্পীভূত করে গ্যাস মিশ্রণের অংশীভূত করে নেয়া হয়। এক প্রান্তবিশিষ্ট স্বতশ্চালিত বাতিগুলি একটি অভ্র চাকতি দ্বারা অন্তরিত করা থাকে, গ্যাসটিএকটি বোরোসিলিকেট কাচ দিয়ে তৈরি গ্যাস ক্ষরণ নলের (ধনুরাকৃতি নল) মধ্যে ভরা থাকে ও নলটির একটি ধাতব টুপি থাকে। সড়ক আলোকিতকরণে ব্যবহৃত সোডিয়াম বাষ্প বাতি (সংক্ষেপে সোডিয়াম বাতি) গ্যাস ক্ষরণ বাতির একটি উদাহরণ।  বাতিটি চলার সময় দুই তড়িৎদ্বারের মধ্যবর্তী স্থানে যে বৈদ্যুতিক ক্ষেত্রটি প্রযুক্ত হয়, তার কারণে ধনাত্মক তড়িৎদ্বার তথা অ্যানোডের কাছে অবস্থিত গ্যাসের পরমাণুগুলি থেকে কিছু ইলেকট্রন নিষ্ক্রান্ত হয়, ফলে ঐ পরমাণুগুলি ধনাত্মক আয়নে পরিণত হয়। এভাবে নির্গত মুক্ত ইলেকট্রনগুলি অ্যানোডের দিকে প্রবাহিত হতে শুরু করে। এর বিপরীতে এই প্রক্রিয়াতে গঠিত ধনাত্মক আয়ন তথা ক্যাটায়নগুলি বৈদ্যুতিক ক্ষেত্র দ্বারা ত্বরিত হয়ে ঋণাত্মক তড়িৎদ্বার তথা ক্যাথোডের দিকে প্রবাহিত হতে শুরু করে। আয়নগুলি খুব কম দূরত্ব অতিক্রম করার পরেই বৈদ্যুতিকভাবে নিরপেক্ষ গ্যাসের পরমাণুর সাথে সংঘর্ষে লিপ্ত হয়, যেগুলি আয়নগুলিকে তাদের ইলেকট্রন প্রদান করে। এভাবে ইলেকট্রন দানকারী পরমাণুগুলি নিজেদের আয়নীভবন ঘটে এবং এগুলি আবার ক্যাথোডের দিকে ধাবিত হয়। অন্যদিকে যে ক্যাটায়নগুলি সংঘর্ষের সময় ইলেকট্রন গ্রহণ করেছিল, সেগুলি নিম্ন শক্তি অবস্থাতে ফেরত আসে এবং একই সাথে ফোটন কণার আকারে শক্তি নির্গত করে। ফলে একটি বিশেষ কম্পাংকের আলো নিঃসৃত হয়। এইভাবে ইলেকট্রনগুলি গ্যাসের ভেতর দিয়ে ঋণাত্মক তড়িৎদ্বারা (ক্যাথোড) থেকে ধনাত্মক তড়িৎদ্বারে (অ্যানোড) পরিবাহিত হয়।  কোন রঙের আলো উৎপাদিত হবে, তা গ্যাস গঠনকারী পরমাণুগুলির নিঃসরণ বর্ণালীগুলির উপর এবং একই সাথে গ্যাসের চাপ, তড়িৎ প্রবাহ ঘনত্ব ও অন্যান্য চলরাশির উপর নির্ভর করে। গ্যাস ক্ষরণ বাতিগুলি বহু বিভিন্ন ধরনের আলো উৎপাদন করতে পারে। কিছু বাতি অতিবেগুনি রশ্মি বিকিরণ করে, যা বাতির কাচের ভেতরের পৃষ্ঠে অবস্থিত প্রতিপ্রভ পদার্থের প্রলেপের উপর পড়লে দৃশ্যমান আলোর সৃষ্টি হয়। প্রতিপ্রভ বাতি গ্যাস ক্ষরণ বাতির সবচেয়ে সুপরিচিত একটি উদাহরণ।  ভাস্বর বাতির তুলনায় গ্যাস ক্ষরণ বাতিগুলি উচ্চতর দীপন ক্ষমতা প্রদান করে। তবে এগুলি শিল্পোৎপাদন করে অধিকতর জটিল এবং এগুলির বেশিরভাগই ঋণাত্মক রোধ প্রদর্শন করে, ফলে তড়িৎ প্রবাহ ব্রৃদ্ধির সাথে সাথে প্লাজমার রোধ হ্রাস পায়। তাই সাধারণত এগুলিতে অতিরিক্ত বৈদ্যুতিক উপকরণ যেমন সুস্থিতকারকের (ব্যালাস্ট) প্রয়োজন হয়, যাতে গ্যাসের মধ্য দিয়ে তড়িৎ প্রবাহকে নিয়ন্ত্রণে রাখা যায় ও তড়িৎ পলায়ন (ধনুরাকৃতি আলোক চমকানি) প্রতিরোধ করা যায়।    কিছু কিছু গ্যাস ক্ষরণ বাতি চালুর পরে পূর্ণ আলোক উৎপাদনী ক্ষমতায় আসতে বেশ কিছুটা সময় নিতে পারে। তা সত্ত্বেও অধিকতর দক্ষতার সুবাদে বিভিন্ন আলোকিতকরণ ব্যবস্থাতে ভাস্বর বাতির তুলনায় গ্যাস ক্ষরণ বাতিগুলিকেই বেশি পছন্দ করা হত। তবে সাম্প্রতিককালে এলইডি বাতি প্রযুক্তির উন্নতির ফলে এগুলির ব্যবহার হ্রাস পাচ্ছে।  তথ্যসূত্র  বিষয়শ্রেণী:গ্যাস ক্ষরণ বাতি বিষয়শ্রেণী:বাতির ধরন
রোমারিও আন্দ্রেস ইবারা মিনা (, ; জন্ম: ২৪ জুলাই ১৯৯৪; রোমারিও ইবারা নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে মেক্সিকীয় ক্লাব পাচুকা এবং ইকুয়েডর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।  ইবারা ২০১৭ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ২৫ ম্যাচে ৩টি গোল করেছেন।  প্রারম্ভিক জীবন রোমারিও আন্দ্রেস ইবারা মিনা ১৯৯৪ সালের ২৪শে জুলাই তারিখে ইকুয়েডরের আতুনতাকিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ইবারা কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১৪ই নভেম্বর তারিখে ঘোষিত ইকুয়েডরের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল ইকুয়েডর  ২০১৭  ২  ২ ২০১৮  ৩  ১ ২০১৯  ১১  ০ ২০২০  ২  ০ ২০২২  ৭  ০ সর্বমোট  ২৫  ৩  তথ্যসূত্র  বহিঃসংযোগ           বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইকুয়েডরীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ইকুয়েডরের আন্তর্জাতিক ফুটবলার বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:রিয়াল ওবিয়েদোর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:মিনেসোটা ইউনাইটেড ফুটবল ক্লাবের খেলোয়াড় বিষয়শ্রেণী:ক্লাব দেপোর্তিভো উনিভেরসিদাদ কাতোলিকা দেল ইকুয়েডরের খেলোয়াড়
ক্যারল বেকার (ইংরেজি: Carroll Baker; জন্ম: ২৮শে মে ১৯৩১) হলেন একজন অবসরপ্রাপ্ত মার্কিন অভিনেত্রী। তিনি ১৯৫০ ও ১৯৬০-এর দশকে চলচ্চিত্র, মঞ্চ ও টেলিভিশনে বিভিন্ন চরিত্রে অভিনয় করেছেন। অ্যাক্টরস স্টুডিওতে লি স্ট্রাসবার্গের অধীনে পাঠ গ্রহণের পর তিনি ১৯৫৪ সালে থেকে ব্রডওয়ে মঞ্চে কাজ শুরু করেন। সেখান থেকে ১৯৫৬ সালে এলিয়া কাজান তাকে টেনেসি উইলিয়ামসের বেবি ডল (১৯৫৬) চলচ্চিত্রে সুযোগ দেন। এই চলচ্চিত্রে তার কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার ও বাফটা পুরস্কারে মনোনীত হন এবং শ্রেষ্ঠ সম্ভাবনাময় নবাগত বিভাগে গোল্ডেন গ্লোব পুরস্কার লাভ করেন।  পুরস্কার ও সম্মাননা thumb|right|upright=.9|১৯৬২ সালের সেপ্টেম্বরে কাম অন স্ট্রং মঞ্চনাটকে বেকার।  বিজয়ী  ১৯৫৭: শ্রেষ্ঠ সম্ভাবনাময় নবাগত বিভাগে গোল্ডেন গ্লোব পুরস্কার  ১৯৫৭: হাস্টি পুডিং পুরস্কার "বর্ষসেরা নারী"  ১৯৬৫: নাট্যধর্মী নারী অভিনয়শিল্পী বিভাগে লরেল পুরস্কার - দ্য কার্পেটব্যাগারস (২য় স্থান)  মনোনীত  ১৯৫৭: শ্রেষ্ঠ অভিনেত্রী বিভাগে একাডেমি পুরস্কার - বেবি ডল  ১৯৫৭: শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার - বেবি ডল  ১৯৫৭: শ্রেষ্ঠ বিদেশি অভিনেত্রী বিভাগে বাফটা পুরস্কার - বেবি ডল  ১৯৬৪: শীর্ষ নারী তারকা বিভাগে লরেল পুরস্কার  ১৯৬৫: শীর্ষ নারী তারকা বিভাগে লরেল পুরস্কার  তথ্যসূত্র  বহিঃসংযোগ         বিষয়শ্রেণী:১৯৩১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:পেনসিলভেনিয়ার অভিনেত্রী বিষয়শ্রেণী:পেনসিলভেনিয়ার ঔপন্যাসিক বিষয়শ্রেণী:পেনসিলভেনিয়ার নৃত্যশিল্পী বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন নারী ঔপন্যাসিক বিষয়শ্রেণী:মার্কিন নারী নৃত্যশিল্পী বিষয়শ্রেণী:মার্কিন মঞ্চ অভিনেত্রী বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী বিষয়শ্রেণী:প্রাক্তন রোমান ক্যাথলিক বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:অ্যাক্টর্স স্টুডিওর অভিনয়শিল্পী বিষয়শ্রেণী:ফ্লোরিডার অভিনেত্রী বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:মার্কিন প্রাক্তন খ্রিস্টান বিষয়শ্রেণী:ইংল্যান্ডে মার্কিন প্রবাসী বিষয়শ্রেণী:ইতালিতে মার্কিন প্রবাসী বিষয়শ্রেণী:ক্যালিফোর্নিয়ার ইহুদি বিষয়শ্রেণী:পেনসিলভেনিয়ার ইহুদি বিষয়শ্রেণী:প্যারামাউন্ট পিকচার্সের চুক্তিবদ্ধ শিল্পী বিষয়শ্রেণী:ফ্লোরিডার ইহুদি বিষয়শ্রেণী:মার্কিন নারী আত্মজীবনীকার বিষয়শ্রেণী:মার্কিন প্রবাসী অভিনেত্রী বিষয়শ্রেণী:২০শ শতাব্দীর মার্কিন ইহুদি বিষয়শ্রেণী:২০শ শতাব্দীর মার্কিন নৃত্যশিল্পী বিষয়শ্রেণী:২০শ শতাব্দীর রোমান ক্যাথলিক বিষয়শ্রেণী:২১শ শতাব্দীর রোমান ক্যাথলিক
সৈয়দ মইনুদ্দিন আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ০২-০৮-২০১২   জন্ম ও শিক্ষাজীবন  সৈয়দ মইনুদ্দিন আহমেদের জন্ম হবিগঞ্জ জেলার সদর উপজেলার ফকিরাবাদ গ্রামে। তার বাবার নাম সৈয়দ জিয়াউদ্দিন আহমেদ এবং মায়ের নাম সৈয়দা মাহমুদা খাতুন। তার স্ত্রীর নাম কাইসার নাহার আহমেদ। তাদের দুই ছেলে ও এক মেয়ে।   কর্মজীবন  সৈয়দ মইনুদ্দিন আহমেদ পাকিস্তান সেনাবাহিনীর মেডিকেল কোরে চিকিৎসক হিসেবে চাকরি করতেন। কুমিল্লা সেনানিবাসে কর্মরত ছিলেন। ১৯৭১ সালে পাকিস্তান সেনাবাহিনীর ৫৩ পদাতিক ব্রিগেডের ৩১ পাঞ্জাব রেজিমেন্টের মেডিকেল অফিসার হিসেবে সংযুক্ত হন। মার্চ মাসে ৩১ পাঞ্জাব রেজিমেন্ট সিলেটের খাদিমনগরে মোতায়েন ছিল। মুক্তিযুদ্ধ শুরু হলে সৈয়দ মইনুদ্দিন আহমেদ এবং ওই রেজিমেন্টের আরেকজন বাঙালি সেনাকর্মকর্তা পাঞ্জাব রেজিমেন্টের হাতে বন্দী ও পরে আহত হন। রেজিমেন্টের একজন পাঠান সেনাকর্মকর্তা তাদের সিলেট মেডিকেল কলেজ হাসপাতালে পাঠায়। তার বদান্যতা এবং হাসপাতালের পরিচালক ডা. সামসুদ্দীন আহমদের তাৎক্ষণিক সুচিকিৎসায় তিনি বেঁচে যান। ৯ এপ্রিল হাসপাতাল থেকে তিনি বাড়ি যান। ওই দিনই পাকিস্তান সেনাবাহিনী ডা. সামসুদ্দীনকে হত্যা করে। সৈয়দ মইনুদ্দিন আহমেদ কিছুদিন পর ভারতে গিয়ে মুক্তিযুদ্ধে যোগ দেন। মুক্তিবাহিনীর সদর দপ্তর থেকে তাকে ৩ নম্বর সেক্টরের চিকিৎসক হিসেবে নিয়োগ দেওয়া হয়। পরে ‘এস’ ফোর্সের চিকিৎসক হিসেবেও অতিরিক্ত দায়িত্ব পালন করেন। অনেক যুদ্ধক্ষেত্রে উপস্থিত থেকে মুক্তিযোদ্ধাদের চিকিৎসাসেবা দেন। দুই-তিনবার অস্ত্র হাতে সম্মুখযুদ্ধেও অংশ নেন।   মুক্তিযুদ্ধে ভূমিকা  ১৯৭১ সালে মুক্তিযুদ্ধ শুরু হওয়ার পর যুদ্ধ যখন তীব্রতর হচ্ছিল, তখন শহীদ ও আহত মুক্তিযোদ্ধাদের সংখ্যা বেড়েই যাচ্ছিল। প্রাথমিক পর্যায়ে মুক্তিযোদ্ধাদের জন্য চিকিৎসার বন্দোবস্ত ছিল না। পরে আহত ও অসুস্থ মুক্তিযোদ্ধাদের চিকিৎসাসেবা নিশ্চিত করার জন্য মুক্তিবাহিনীর পক্ষ থেকে স্থাপন করা হয় অস্থায়ী হাসপাতাল বা চিকিৎসাকেন্দ্র। প্রতিটি সেক্টরে ছিল একটি বা দুটি হাসপাতাল এবং সাব-সেক্টরে ফিল্ড মেডিকেল ইউনিট। এরই ধারাবাহিকতায় ৩ নম্বর সেক্টরে তখন দুটি হাসপাতাল বা চিকিৎসাকেন্দ্র প্রতিষ্ঠিত হয়েছিল। একটি হোজামারাতে। এটি ছিল ৩০ শয্যার। আরেকটি আশ্রমবাড়িতে। সেটি ছিল ১০ শয্যার। চিকিৎসক হিসেবে যাঁরা নিয়োজিত ছিলেন, তাদের মধ্যে সৈয়দ মইনুদ্দিন আহমেদ অন্যতম। ৩ নম্বর সেক্টরে চিকিৎসাকেন্দ্র প্রতিষ্ঠায় সৈয়দ মইনুদ্দিন আহমেদ গুরুত্বপূর্ণ ভূমিকা পালন করেন। প্রথমে তিনি তাঁবুতে হাসপাতালের ভিত্তি স্থাপন করেন। হাসপাতালের চিকিৎসা ছিল অনেক কার্যকর ও ভালো। অসাধ্য সাধনের মতো নানা কাজ করেন তিনি। আহত ও অসুস্থ মুক্তিযোদ্ধাদের মনোবল ঠিক রাখতে তিনি ও তার সহযোগীরা তখন যে অবদান রেখেছেন, তা সত্যিই স্মরণীয়। পাকিস্তান সেনাবাহিনীর সঙ্গে যুদ্ধে আহত মুক্তিযোদ্ধাদের প্রায় প্রতিদিনই তার কাছে পাঠানো হতো। কেউ গুলিবিদ্ধ, কেউ শেলের স্প্লিন্টারে আঘাতপ্রাপ্ত। আহত যতই হন না কেন, যাঁরা সৈয়দ মইনুদ্দিন আহমদের চিকিৎসাসেবা পেয়েছেন তারা চাঙা হয়ে উঠতেন। বেশির ভাগই বেঁচে যেতেন এবং সুস্থ হতেন। ওষুধপত্র ও চিকিৎসা-সরঞ্জামের স্বল্পতা সত্ত্বেও কয়েকজন ছাড়া কেউ তখন মারা যাননি।   পুরস্কার ও সম্মাননা   বীর প্রতীক   তথ্যসূত্র    পাদটীকা      বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:হবিগঞ্জ জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
জোড় বাংলা যা চার-চালা বা জরু বাংলা নামেও পরিচিত, বাংলায় বিকাশ লাভ করা একধরনের মন্দিরের স্থাপত্যরীতি। এই স্থাপত্যরীতিতে নকশায় দুটি অংশ থাকে। ইমারতের অধিকতর স্থায়িত্বের জন্য দুটি দোচালা পাশাপাশি জোড়া থাকে। একটি অংশ বারান্দা হিসেবে ব্যবহৃত হয় এবং অন্য অংশটি মন্দির হিসেবে ব্যবহৃত হয়।  উল্লেখযোগ্য উদাহরণ পশ্চিমবঙ্গে   স্থান  জেলা  প্রতিষ্ঠাকাল  চিত্র কালনা  বর্ধমান জেলা  ১৭৩৯ খ্রীঃ  ফ্রেমহীন|133x133পিক্সেলসিদ্ধেশ্বরী কালী মন্দির বিষ্ণুপুরমন্দির নগরী বিষ্ণুপুর, বিশ্বজিৎ বন্দ্যোপাধ্যায়, মুদ্রক - মিনার্ভা অফসেট, বিষ্ণুপুর  বাঁকুড়া জেলা  ১৬৫৫ খ্রীঃ  ফ্রেমহীন|120x120পিক্সেলজোড় বাংলা গড়পঞ্চকোটসুভাষ রায়, পুরুলিয়া জেলার পুরাকীর্তি, পুরুলিয়ার কয়েকটি প্রত্নস্থল, অনৃজু প্রকাশনী, চেলিয়ামা, পুরুলিয়া, ৭২৩১৪৬, প্রথম প্রকাশ, আশ্বিন ১৪১৯  পুরুলিয়া জেলা   ফ্রেমহীন|120x120পিক্সেলজোড় বাংলা গুপ্তিপাড়া  হুগলী জেলা    বাংলাদেশে  গোপীনাথ মন্দির পাবনা শহর থেকে  পূর্বে অবস্থিত একটি জোড় বাংলা স্থাপত্য রীতির হিন্দু মন্দির। এই মন্দিরটির প্রতিষ্ঠাকাল সম্পর্কে নির্ভরযোগ্য তথ্য পাওয়া যায় না। এটি পাবনা জেলার অন্যতম প্রত্নতাত্ত্বিক নিদর্শন এং দর্শনীয় স্থান।  তথ্য উৎস   বিষয়শ্রেণী:বাংলার মন্দির স্থাপত্য বিষয়শ্রেণী:হিন্দু মন্দির
আরাকান রোহিঙ্গা ইসলামিক ফ্রন্ট (এআরআইএফ) ছিল একটি রোহিঙ্গা বিদ্রোহী গোষ্ঠী যা মিয়ানমারের (বার্মা) উত্তর রাখাইন রাজ্যে সক্রিয় ছিল। ইয়াঙ্গুন-শিক্ষিত আইনজীবী নুরুল ইসলামের নেতৃত্বে রোহিঙ্গা যোদ্ধাদের নিয়ে এই দলটি গঠিত হয়েছিল। রোহিঙ্গা প্যাট্রিয়টিক ফ্রন্ট (RPF) এর অবশিষ্টাংশ এবং নুরুল ইসলামের নেতৃত্বে থাকা রোহিঙ্গা সলিডারিটি অর্গানাইজেশন (আরএসও) এর একটি দলত্যাগী দলকে একত্রিত করার পরে এই দলটি তৈরি করা হয়েছিল।  ২৮ অক্টোবর ১৯৯৮-এ, এআরআইএফ আরএসওর সাথে একীভূত হয় এবং আরাকান রোহিঙ্গা ন্যাশনাল অর্গানাইজেশন (ARNO) গঠন করে, যা কক্সবাজারে প্রবাসে কাজ করে। রোহিঙ্গা ন্যাশনাল আর্মির (আরএনএ) সশস্ত্র শাখা হিসেবে এটি প্রতিষ্ঠিত হয়।  ১৯৯১ সালের ১০ নভেম্বর রাখাইন রাজ্যের মংডুতে একটি সামরিক লক্ষ্যবস্তুতে বোমা হামলার জন্য এটি দায়ী ছিল। এতে আটজন নিহত হয়।   তথ্যসূত্র   বিষয়শ্রেণী:রোহিঙ্গা সংঘর্ষ বিষয়শ্রেণী:রাখাইন রাজ্য বিষয়শ্রেণী:মিয়ানমারে ইসলাম বিষয়শ্রেণী:মিয়ানমারের বিদ্রোহী গোষ্ঠী বিষয়শ্রেণী:ইসলামপন্থী দল
This module displays an icon depending on the code it is given. It implements টেমপ্লেট:Icon.   ব্যবহার   উইকিটেক্সট থেকে   From wikitext this module should be used via টেমপ্লেট:আইকন. Please see the template page for documentation.   লুয়া থেকে   To use this module from another Lua module, first load it:  local mIcon = require('মডিউল:আইকন')  Then you can make icons with the _main function.  mIcon._main(args)  The args variable is a table of arguments. This corresponds to the parameters accepted by টেমপ্লেট:আইকন - please see the template page for parameter documentation.   ডেটা   The icon data is stored at মডিউল:আইকন/ডেটা. See the instructions there for how to add and remove icons.
লায়লা হুসাইন ( ১৯৬৭ - মে ১৭, ২০০৮) ছিলেন বসরায় বসবাসকারী একজন ইরাকি নারী। তার স্বামী তাদের কিশোরী মেয়েকে হত্যা করার পর ২০০৮ সালের মার্চ মাসে স্থানীয় পুলিশের অনুমোদনক্রমে তিনি জনসমক্ষে আসেন। তার স্বামীর অভিযোগ ছিল, তিনি শহরে অবস্থানরত একজন ব্রিটিশ সৈনিকের সাথে বন্ধুত্ব গড়ে তুলেছিলেন। এটি একজন ইরাকি নারীর জন্য একটি "অস্বাভাবিক" পদক্ষেপে। হুসেইন তথাকথিত "অনার কিলিং"-এর বিরুদ্ধে কথা বলেন এবং তার স্বামীকে ছেড়ে চলে যান। তিনি একটি ইরাকি নারী অধিকার গোষ্ঠীর সহায়তায় ইরাক ছেড়ে জর্ডানের উদ্দেশ্যে রওনা হয়েছিলেন।Sarhan, Afif and Davies, Caroline. "Mother who defied the killers is gunned down", The Observer, June 1, 2008.  ২০০৮ সালের ১৭ মে, যেদিন তিনি দেশ ছাড়ার পরিকল্পনা করেছিলেন, সেদিন তিনি বাসরায় অজ্ঞাত হামলাকারীদের গুলিতে নিহত হন। দ্য অবজারভার রিপোর্ট করেছেন যে তিনি এই হামলার লক্ষ্যবস্তু ছিলেন কিনা, তা স্থানীয় পুলিশ নিশ্চিত নয়।    জীবনের প্রথমার্ধ  হুসেইন একটি শিয়া মুসলিম পরিবারে জন্মগ্রহণ করেন। তিনি অনাথ ছিলেন, এবং একজন চাচা তাকে বড় করেছিলেন, যিনি ১৯৯০ এর দশকে সাদ্দাম হোসেনের বিরুদ্ধে শিয়া অভ্যুত্থানের সময় নিজেই নিহত হয়েছিলেন।Sarhan, Afif and Davies, Caroline. "'My daughter deserved to die for falling in love'", The Observer, May 11, 2008.  গুলি  তার মেয়ের হত্যার পর হুসেইন তার স্বামীর নিন্দা করেন, যা ইরাকের একজন নারীর জন্য একটি অস্বাভাবিক এবং বিপজ্জনক পদক্ষেপ। জানা গেছে, তাকে মারধরের ফলে হাত ভেঙ্গে যাওয়ার পর তিনি পরিবারের বাড়ি ছেড়ে চলে যান এবং একটি নারী এনজিও দলের সহায়তায় আত্মগোপন করেন। তিনি ইরাক থেকে জর্ডানের আম্মানে পালিয়ে যেতে সহায়তা করার পরিকল্পনা করেন।  তার স্বামী দ্য অবজারভারকে বলেছিলেন যে তার মেয়ে তার মায়ের কাছ থেকে "খারাপ জিন" উত্তরাধিকার সূত্রে পেয়েছে। ২০০৮ সালের এপ্রিল মাসে একটি পৃথক সাক্ষাৎকারে হুসেইন স্পষ্ট করে দেন যে তিনি তার জীবনের জন্য ভয় পাচ্ছেন। তিনি সংবাদপত্রকে বলেন, "ইরাকের কোন পুরুষ একজন নারী কর্তৃক পরিত্যক্ত হওয়া মেনে নিতে পারে না।  কিন্তু আমি একই বিছানায় ঘুমানোর চেয়ে তাকে হত্যা করতে পছন্দ করব, যে তার নিজের মেয়ের সাথে যা করেছে তা করতে সক্ষম হয়েছিল।" তিনি ক্রমাগত নিরাপদ বাড়ির মধ্যে চলে আসতেন, কোনও একটিতে চার দিনের বেশি কাটাননি।  জর্ডানে পালিয়ে যাওয়ার জন্য একজন পরিচিতের সাথে দেখা করতে যাওয়ার পথে দুই নারী অধিকার কর্মীর সাথে একটি ট্যাক্সিের দিকে হাঁটার সময় তাকে রাস্তায় গুলি করে হত্যা করা হয়েছিল। তিনজন পুরুষকে নিয়ে একটি গাড়ি নারীদের পাশে এসে দাঁড়ায় এবং পাঁচটি গুলি ছোড়া হয়, যার মধ্যে তিনটি হুসেনকে আঘাত করে। নারী কর্মীরাও গুলিবিদ্ধ হয়ে হাসপাতালে ভর্তি হন।  বসরার একজন ঊর্ধ্বতন পুলিশ কর্মকর্তা বলেছেন, পুলিশ মনে করে হুসেইন নয়, বরং নারী কর্মীরাই হামলার  লক্ষ্যবস্তু ছিল। ২০০৬ সাল থেকে একই দলের আরও দুজন সক্রিয় কর্মী নিহত হয়েছে: একজন গুলিবিদ্ধ হওয়ার আগে ধর্ষিত হন এবং দ্বিতীয়জন হচ্ছেন এই দলের হয়ে কাজ করা একমাত্র পুরুষ ছিলেন। তিনি ২০০৮ সালের শুরুতে গুলিবিদ্ধ হন।   আরও দেখুন    ইসলামে লিঙ্গের ভূমিকা  ইসলামী নারীবাদ  ইসলামে নারী   মন্তব্য     বিষয়শ্রেণী:ইরাকে নারী অধিকার বিষয়শ্রেণী:২০০৮-এ মৃত্যু বিষয়শ্রেণী:১৯৬০-এর দশকে জন্ম
ইয়াসির সাঈদ মোহাম্মদ (জন্ম ১০ অক্টোবর, ২০০২) হলেন একজন আমেরিকান ক্রিকেটার, যিনি মার্কিন যুক্তরাষ্ট্র জাতীয় ক্রিকেট দলের হয়ে একজন বোলার হিসেবে খেলেন। তিনি মাইনর লিগ ক্রিকেটে ম্যানহাটন ইয়র্কার্সের হয়ে খেলেন। ২০২১ সালের ২২ ডিসেম্বর আয়ারল্যান্ডের বিপক্ষে টি-টোয়েন্টি এবং ২০২২ সালের ৮ জুন ওমানের বিপক্ষে তার ওডিআই অভিষেক ঘটে।   তথ্যসূত্র   বিষয়শ্রেণী:মার্কিন যুক্তরাষ্ট্রের একদিনের আন্তর্জাতিক ক্রিকেটার বিষয়শ্রেণী:২০০২-এ জন্ম বিষয়শ্রেণী:মুসলিম ক্রিকেটার বিষয়শ্রেণী:একদিনের আন্তর্জাতিক ক্রিকেটার বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:মার্কিন ক্রিকেটার বিষয়শ্রেণী:মার্কিন যুক্তরাষ্ট্রের টুয়েন্টি২০ আন্তর্জাতিক ক্রিকেটার